
ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2005 M. VASARIO 3 D. ĮSAKYMO NR. VA-16 „DĖL AKCIZAIS APMOKESTINAMŲ PREKIŲ, KURIOMS TAIKOMOS AKCIZŲ LENGVATOS, APYVARTOS ATASKAITOS PATEIKIMO TAISYKLIŲ, FR0801 FORMOS PATVIRTINIMO IR KAI KURIŲ VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO ĮSAKYMŲ BEI DOKUMENTŲ FORMŲ PRIPAŽINIMO NETEKUSIAIS GALIOS“ PAKEITIMO

2011 m. balandžio 11 d. Nr. VA-44
Vilnius


Vadovaudamasis Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966; 2005, Nr. 83-3083), 17 ir 18.11 punktais,
pakeičiu Akcizais apmokestinamų prekių, kurioms taikomos akcizų lengvatos, apyvartos ataskaitų pateikimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2005 m. vasario 3 d. įsakymu Nr. VA-16 „Dėl Akcizais apmokestinamų prekių, kurioms taikomos akcizų lengvatos, apyvartos ataskaitos pateikimo taisyklių, FR0801 formos patvirtinimo ir kai kurių Valstybinės mokesčių inspekcijos prie Lietuvos Respublikos finansų ministerijos viršininko įsakymų bei dokumentų formų pripažinimo netekusiais galios“ (Žin., 2005, Nr. 18-598), ir jas išdėstau nauja redakcija (pridedama).

. 

. Akcizais apmokestinamų prekių, kurioms taikomos akcizų lengvatos, apyvartos ataskaitų pateikimo taisyklės (toliau – taisyklės) nustato kai kurių akcizais apmokestinamų prekių, kurioms taikomos akcizų lengvatos, įsigijimo, tiekimo, sunaudojimo, išpilstant į mažmeninei prekybai skirtą pakuotę ar buitinius dujų balionus, Akcizais apmokestinamų prekių, kurioms taikomos akcizų lengvatos, apyvartos ataskaitos FR0801 formos, patvirtintos Valstybinės mokesčių inspekcijos prie Lietuvos Respublikos finansų ministerijos viršininko 2005 m. vasario 3 d. įsakymu Nr. VA-16 (Žin., 2005, Nr.18-598, toliau – ataskaita), užpildymo ir pateikimo Valstybinei mokesčių inspekcijai (toliau – VMI) reikalavimus.
. Taisyklės parengtos vadovaujantis Lietuvos Respublikos akcizų įstatymu (Žin., 2001, Nr. 98-3482; 2010, Nr. 45-2174, toliau – Akcizų įstatymas), Lietuvos Respublikos akcizų įstatymo 43 straipsnio 1 dalies 3–8 punktuose nurodytų lengvatų taikymo taisyklėmis, patvirtintomis Lietuvos Respublikos Vyriausybės 2002 m. birželio 4 d. nutarimu Nr. 821 (Žin., 2002, Nr. 56-2264; 2010, Nr. 61-2988), Atleistų nuo akcizų dyzelinių degalų, skirtų naudoti žemės ūkyje, taip pat tvenkinių ir kitų vidaus vandenų žuvininkystėje, įsigijimo taisyklėmis, patvirtintomis Lietuvos Respublikos Vyriausybės 2003 m. vasario 3 d. nutarimu Nr. 145 (Žin., 2003, Nr. 14-544; 2004, Nr. 56-1943), 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus struktūrų suderinimo 27 straipsnio 1 dalies b punkto taikymo Lietuvos Respublikoje taisyklėmis, patvirtintomis Lietuvos Respublikos Vyriausybės 2002 m. birželio 13 d. nutarimu Nr. 902 (Žin., 2002, Nr. 60-2463; 2004, Nr. 53-1812; 2009, Nr. 12-457), Etilo alkoholio, naudojamo sveikatinimo reikmėms, atleidimo nuo akcizų taisyklėmis, patvirtintomis Lietuvos Respublikos Vyriausybės 2002 m. birželio 21 d. nutarimu Nr. 960 (Žin., 2002, Nr. 64-2620; 2004, Nr. 63-2266), Nedenatūruoto etilo alkoholio ir denatūruoto etilo alkoholio realizavimo ūkio subjektams ir denatūruoto etilo alkoholio naudojimo taisyklėmis, patvirtintomis Lietuvos Respublikos Vyriausybės 2004 m. gegužės 14 d. nutarimu Nr. 589 (Žin., 2004, Nr. 82-2946), Atsargų laivams ir orlaiviams bei degalų, skirtų naudoti orlaivių gamybai, remontui, bandymams, eksploatavimui ir aptarnavimui, tiekimo taisyklėmis, patvirtintomis Lietuvos Respublikos Vyriausybės 2002 m. gegužės 30 d. nutarimu Nr. 792 (Žin., 2002, Nr. 55-2197; 2004, Nr. 69-2433) ir Etilo alkoholio ir alkoholinių gėrimų, skirtų acto gamybai, atleidimo nuo akcizų taisyklėmis, patvirtintomis Lietuvos Respublikos finansų ministro 2002 m. rugpjūčio 2 d. įsakymu Nr. 251 (Žin., 2002, Nr. 79-3368; 2004, Nr. 62-2222).
. Taisyklėmis turi vadovautis apskričių valstybinės mokesčių inspekcijos (toliau – AVMI) ir asmenys, įsigyjantys, tiekiantys bei naudojantys (kaip tai apibrėžta taisyklių 4 punkte) akcizais apmokestinamas prekes, kurioms taikomos akcizų lengvatos.
. Šiose taisyklėse vartojamos sąvokos:
energiniai produktai – energiniai produktai, nurodyti Akcizų įstatymo 2 priede (išskyrus degalus ir šildymui skirtą kurą, t. y. Kombinuotosios nomenklatūros (toliau – KN) 2004 m. versijos 2710 11 31, 2710 11 41-2710 11 90, 2710 19 21-2710 19 29, 2710 19 41-2710 19 49, 2710 19 61-2710 19 69 subpozicijose nurodytus energinius produktus), skirti naudoti kitiems tikslams, bet ne variklių degalams, šildymo kurui arba variklių degalų priedams;
leidimas – tai dokumentas, patvirtinantis jo turėtojo teisę akcizais apmokestinamas prekes įsigyti, tiekti ir / ar naudoti nemokant akcizų arba mokant sumažinto tarifo akcizus;
prekės – akcizais apmokestinamos prekės, kurioms taikomos akcizų lengvatos, t. y. prekės, kurios akcizais neapmokestinamos arba apmokestinamos sumažinto tarifo akcizais;
prekių (su)naudojimas – energinių produktų, nurodytų Akcizų įstatymo 2 priede (išskyrus, KN 2004 m. versijos 2710 11 31, 2710 11 41-2710 11 90, 2710 19 21-2710 19 29, 2710 19 41-2710 19 49, 2710 19 61-2710 19 69 subpozicijose nurodytus energinius produktus), skirtų naudoti kitiems tikslams, bet ne variklių degalams, šildymo kurui arba variklių degalų priedams, išpilstymas į mažmeninei prekybai skirtą pakuotę, naftos dujų ir dujinių angliavandenilių išpilstymas į buitinius dujų balionus, akmens anglių pardavimas gyventojams, akmens anglių, kokso ir / ar lignito sunaudojimas registruoto tiekėjo savoms reikmėms, neturint nustatyta tvarka išduoto atitinkamo leidimo šiuos produktus naudoti verslo tikslams, arba pardavimas asmenims, neturintiems atitinkamo leidimo, suteikiančio teisę akmens anglis, koksą ir / ar lignitą įsigyti be akcizų arba taikant sumažintus akcizų tarifus.
Kitos taisyklėse vartojamos sąvokos atitinka Akcizų įstatyme ir kituose teisės aktuose vartojamas sąvokas.

. 

. Taisyklių 6 punkte išvardyti asmenys ataskaitoje turi pateikti per mokestinį laikotarpį pagal leidimus įsigytų, patiektų ir / ar sunaudotų prekių duomenis.
Ataskaita teikiama elektroniniu būdu arba paštu (t. y. užpildyta popierinė ataskaitos FR0801 forma). Elektroniniu būdu ataskaita teikiama Valstybinei mokesčių inspekcijai elektroniniu paštu adresu rpa@vmi.lt, CSV(TXT) arba XML formato faile (šių failų pavyzdžiai pateikti Valstybinės mokesčių inspekcijos interneto svetainėje www.vmi.lt). Jeigu ataskaita teikiama paštu, ji turi būti pateikta tai AVMI, kuri ataskaitos pateikėjui yra išdavusi atitinkamą leidimą.
. Ataskaitas šiose taisyklėse nustatyta tvarka privalo pateikti:
. asmenys, įsigyjantys ir tiekiantys šildymui skirtą žymėtą kurą;
. specialių nuo akcizų atleistų dyzelinių degalų sandėlių (toliau – specialūs sandėliai) savininkai, asmenys, turintys teisę verstis didmenine prekyba dyzeliniais degalais, skirtais naudoti žemės ūkio ir / ar žuvininkystės reikmėms, ir gabenti juos mobiliosiomis talpyklomis (autocisternomis) tiesiogiai iš akcizais apmokestinamų prekių sandėlių (toliau – sandėlis) ar specialių sandėlių;
. asmenys, įsigyjantys ir tiekiantys nuo akcizų atleistas neišpilstytas naftos dujas ir dujinius angliavandenilius (toliau – suskystintos dujos) buitinėms reikmėms (šildymui, maisto ruošimui ir pan.), kitiems tokių dujų tiekėjams, taip pat suskystintas dujas išpilstantys į buitinius dujų balionus;
. asmenys, įsigyjantys ir tiekiantys suskystintas dujas į grupinius įrenginius, per kuriuos jie gali būti tiekiami tik buitinėms reikmėms;
. asmenys, įsigyjantys nuo akcizų atleistus energinius produktus ir juos parduodantys ar kitaip perduodantys nuosavybėn asmenims, turintiems leidimą juos pilstyti į mažmeninei prekybai skirtą pakuotę ir (arba) naudoti kitiems tikslams, bet ne variklių degalams, šildymo kurui arba variklių degalų priedams, bei asmenys, tokius produktus pilstantys į mažmeninei prekybai skirtą pakuotę;
. asmenys, įsigyjantys nuo akcizų atleistą etilo alkoholį ir jį parduodantys sveikatinimo reikmėms ir / ar acto gamybai;
. asmenys, nedenatūruotą etilo alkoholį ir denatūruotą etilo alkoholį parduodantys gamybos, techninėms reikmėms, mokslo ir tyrimo darbams;
. sandėlių savininkai, bioetiltretbutileterio gamybai sunaudoję dehidratuotą etilo alkoholį, kuriam netaikomas akcizų mokėjimo laikino atidėjimo režimas, ir asmenys, iš sandėlių išgabenantys bioetiltretbutileterio gamybai skirtą dehidratuotą etilo alkoholį;
. asmenys, įsigyjantys degalus, tiekti pagal Akcizų įstatymo 19 straipsnio 1 dalies 5 punktą, 43 straipsnio 1 dalies 1 ir (arba) 2 punktus;
. asmenys, tiekiantys akmens anglis, koksą ir / ar lignitą;
. asmenys, tiekiantys nuo akcizų atleistas suslėgtas gamtines dujas vietinio (miesto ir priemiestinio) reguliaraus susisiekimo autobusams.
Ataskaitos turi būti pateiktos mėnesiui pasibaigus, ne vėliau kaip iki kito mėnesio 10 dienos, jeigu teisės aktai, reglamentuojantys prekių apskaitos taisykles, nenustato kitokių ataskaitų teikimo terminų.
. Jeigu taisyklėse, nustatančiose specialius prekių, kurioms taikomos akcizų lengvatos, apskaitos reikalavimus, patvirtinta kitokia ataskaitų pateikimo tvarka ar formos, be šių taisyklių, gali būti taikomos ir tokių specialių taisyklių nuostatos.
. Sandėlių savininkai, kurie prekes iš sandėlio tiekia tik akcizų informacinės sistemos duomenų bazėje išrašydami akcizų apskaičiavimo dokumentą, taip pat sandėlių savininkai, kurie dehidratuoto etilo alkoholio panaudojimą bioetiltretbutileterio gamybai apskaito ir atitinkamas ataskaitas teikia pagal Operacijų akcizais apmokestinamų prekių sandėlyje apskaitos tvarkos aprašą, patvirtintą Lietuvos Respublikos finansų ministro 2002 m. birželio 5 d. įsakymu Nr. 154 (Žin., 2002, Nr. 58-2371; 2010, Nr. 51-2539), ataskaitos teikti VMI neprivalo.

. 

. Elektroniniu paštu teikiamoje ataskaitoje jos pateikėjo rekvizitai (pavadinimas, mokesčių mokėtojo identifikacinis numeris (kodas), buveinės adresas), adresatas ir ataskaitos pavadinimas nenurodomi. Elektroniniu paštu teikiama ataskaita nepasirašoma.
Paštu teikiamoje ataskaitoje turi būti nurodytas asmens pavadinimas, mokesčių mokėtojo identifikacinis numeris (kodas), buveinės adresas, adresatas. Ataskaita turi būti pasirašyta asmens vadovo arba jo įgalioto asmens.
. Ataskaitos pirmosios dalies „Leidimų ir laikotarpių sąrašas“ skiltyje:
. „Leidimo (-ų) Nr.“ – turi būti rašomas ataskaitą teikiančio asmens leidimo (-ų) tiekti akcizais apmokestinamas prekes, kurioms taikomos akcizų lengvatos, numeris (-iai);
. „Data „nuo“ – trumpuoju būdu turi būti nurodoma ataskaitinio laikotarpio pradžia (metai, mėnuo, diena), įskaitant pirmą mėnesio dieną;
. „Data „iki“ – trumpuoju būdu turi būti nurodoma ataskaitinio laikotarpio pabaiga (metai, mėnuo, diena), įskaitant paskutinę mėnesio dieną.
. Ataskaitos antrosios dalies „Duomenys“ skiltyje pagal kiekvieną turimą leidimą turi būti nurodyti visi prekių įsigijimo, patiekimo ir / ar sunaudojimo per ataskaitinį laikotarpį atvejai. Skiltys „Dalyvio tipas“, „Dalyvio numeris“ ir „Dalyvio kodas“ pildomos tik tada, kai skiltyje „Veiksmas“ nurodomas „TP“ (tiekimas) arba „IG“ (įsigijimas). Skiltyje:
. „Leidimo (-ų) Nr.“ – turi būti įrašomas asmens, teikiančio ataskaitą, leidimo numeris. Leidimo (-ų) numeris (-iai) privalo atitikti ataskaitos pirmoje dalyje nurodytą (-us) numerį (-ius);
. „Mokėtojo kodas“ – turi būti įrašomas asmens, teikiančio ataskaitą, mokesčio mokėtojo identifikacinis numeris (kodas);
. „Veiksmas“ – atskirose eilutėse turi būti nurodyti visi prekių įsigijimo, tiekimo ir / ar sunaudojimo atvejai pagal kiekvieną leidimą tokių veiksmų atlikimo eilės tvarka. Įrašai turi būti pradedami prekių likučio ataskaitinio laikotarpio pradžioje duomenimis, o baigiami likučio ataskaitinio laikotarpio pabaigoje duomenimis.
Veiksmui pažymėti turi būti naudojamas vienas iš tokių sutrumpinimų:
. LS – prekių likutis ataskaitinio periodo pradžioje (atskaitos pradžia);
. IG – prekių įsigijimas;
. TP – prekių tiekimas;
. PS – prekių sunaudojimas;
. LF – prekių likutis ataskaitinio periodo pabaigoje (atskaitos pabaiga).
Jeigu ataskaitoje pateikiami kelių mokestinių laikotarpių duomenys, jie turi būti išdėstyti eilės tvarka pagal kiekvieną laikotarpį (pradedant anksčiausiu ir baigiant vėliausiu);
. „Dalyvio tipas“ – turi būti nurodomas vienas iš asmens, iš kurio prekės įsigytos arba kuriam patiektos, sutrumpinimų:
. IR– importuotojas;
. SN – sandėlis;
. GA – registruotas gavėjas;
. NP – laikinai registruotas gavėjas;
. VA – asmuo, gaunantis, iš kitų Europos Sąjungos valstybių narių komerciniams tikslams akcizais apmokestinamų prekių, kurioms netaikomas akcizų mokėjimo laikino atidėjimo režimas;
. TK – asmuo, tiekiantis prekes (pvz., šildymo kuro tiekėjas; suskystintų naftos dujų tiekėjas; asmuo, turintis teisę verstis didmenine prekyba dyzeliniais degalais, skirtais naudoti žemės ūkio ir/ar žuvininkystės reikmėms, ir gabenti juos mobiliosiomis talpyklomis; tiekėjas energinių produktų, skirtų naudoti kitiems tikslams, bet ne variklių degalams, šildymo kurui arba variklių degalų priedams; specialaus sandėlio savininkas; orlaivių (laivų) kuro tiekėjas; akmens anglių, kokso ir / ar lignito tiekėjas, nuo akcizų atleistų suslėgtų gamtinių dujų tiekėjas);
. NA – asmuo, kuriam yra patiektos prekės (pvz., žemės ūkio veiklos subjektas; asmuo, suskystintas dujas naudojantis buitinėms reikmėms; asmuo, šildymui skirtą kurą naudojantis patalpų šildymui; asmuo, energinius produktus naudojantis gamybiniuose, technologiniuose ir pan. procesuose; asmuo, nuo akcizų atleistas suslėgtas gamtines dujas naudojantis vietinio (miesto ir priemiestinio) reguliaraus susisiekimo autobusams);
. „Dalyvio numeris“ – turi būti nurodomi tokie numeriai:
. kai įsigyjama iš:
. sandėlio (skiltyje „dalyvio tipas“ nurodyta „SN“) turi būti nurodomas sandėlio identifikacinis numeris;
. registruoto gavėjo (skiltyje „dalyvio tipas“ nurodyta „GA“) – turi būti nurodomas registruoto gavėjo identifikacinis numeris;
. laikinai registruoto gavėjo (skiltyje „dalyvio tipas“ nurodyta „NP“) – turi būti nurodomas laikinai registruoto gavėjo identifikacinis numeris;
. juridinio asmens, iš kitų Europos Sąjungos valstybių narių komerciniams tikslams gaunančio akcizais apmokestinamas prekes, kurioms netaikomas akcizų mokėjimo laikino atidėjimo režimas (skiltyje „dalyvio tipas“ nurodyta „VA“) – turi būti nurodomas AVMI išduoto patvirtinimo, kad už akcizais apmokestinamas prekes, atgabenamas komerciniams tikslams, akcizų sumokėjimas Lietuvos Respublikoje garantuotas, numeris;
. asmens, tiekiančio prekes (skiltyje „dalyvio tipas“ nurodyta „TK“) – turi būti nurodomas atitinkamo leidimo numeris;
. kai ataskaitą teikiantis asmuo prekes importavo (skiltyje „dalyvio tipas“ nurodyta „IR“), išskyrus atvejus, kai importuotos prekės nugabenamos į ataskaitą teikiančio asmens sandėlį ir dėl to neatsiranda prievolė mokėti importo akcizų – turi būti nurodomas bendrojo dokumento numeris;
. kai patiekiama asmeniui, naudojančiam prekes (skiltyje „dalyvio tipas“ nurodyta „NA“), turi būti nurodomas atitinkamo leidimo naudoti akcizais apmokestinamas prekes, kurioms taikomos akcizų lengvatos, numeris, prekes patiekus taisyklių 6.6–6.7 punktuose nurodytiems asmenims, turi būti nurodomas atitinkamo leidimo registracijos akcizų informacinėje sistemoje numeris;
. „Dalyvio kodas“ – turi būti rašomas asmens, iš kurio įsigytos (kuriam patiektos) prekės, mokesčių mokėtojo identifikacinis numeris (kodas). Jeigu prekės:
. importuotos, turi būti nurodomas asmens, teikiančio ataskaitą, mokesčių mokėtojo identifikacinis numeris (kodas);
. įsigytos iš sandėlio, turi būti nurodomas sandėlio savininko mokesčių mokėtojo identifikacinis numeris (kodas).
Skiltyse „Dalyvio numeris“, „Dalyvio kodas“ ataskaitą teikiantis asmuo turi nurodyti savo duomenis, jeigu iš kitos Europos Sąjungos valstybės narės prekes, kurioms taikomas akcizų mokėjimo laikino atidėjimo režimas, atsigabeno kaip registruotas gavėjas, laikinai registruotas gavėjas arba akcizais apmokestinamų prekių, kurių akcizai sumokėti, atsigabeno iš kitų Europos Sąjungos valstybių narių verslo tikslais, arba jei akmens anglis, koksą ir/ar lignitą atsigabeno pagal registruoto tiekėjo leidimą, arba prekes įsigijo iš savo sandėlio ar specialaus sandėlio, arba įsigijo tiektinas nuo akcizų atleistas suslėgtas gamtines dujas ir pan.
. „Tarifinė grupė“ – turi būti įrašomas įsigytų, patiektų ar / ir sunaudotų prekių tarifinės grupės (toliau – tarifinė grupė) kodas pagal Akcizų įstatyme nurodytų akcizais apmokestinamų prekių tarifinių grupių kodų klasifikatorių, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2002 m. birželio 14 d. įsakymu Nr. 156 (Žin., 2002, Nr. 61-2489; 2010, Nr. 58-2872);
. „KN“ – turi būti rašomas prekės kodas pagal KN;
. „Kiekis“ – pagal kiekvieną prekių tarifinę grupę rašomas patiektų (sunaudotų) prekių kiekis. Kiekis rašomas 1992 m. rugsėjo 11 d. Europos Komisijos reglamente 2719/92/EEB dėl gabenimo dokumento gabenant akcizais apmokestinamus produktus, kai jiems taikomas akcizų mokėjimo laikino atidėjimo režimas, nustatytais matavimo vienetais, nurodomais prekių gabenimo dokumentuose (pvz., etilo alkoholis – litrais grynojo (100 proc.) alkoholio, denatūruotas etilo alkoholis – litrais, šildymo kuras – litrais, mazutas – kilogramais, energiniai produktai – litrais arba kilogramais, suskystintos dujos – kilogramais.
Etilo alkoholio ir alkoholinių gėrimų faktinė alkoholio koncentracija turi būti nurodoma esant 20° C temperatūrai. Naftos produktų tankis turi būti nurodomas esant 15° C temperatūrai.
Akmens anglių, kokso ir / ar lignito kiekis turi būti nurodomas kilogramais.
Suslėgtų gamtinių dujų, skirtų naudoti vietinio (miesto ir priemiestinio) reguliaraus susisiekimo autobusams, kiekis turi būti nurodomas kubiniais metrais.
. „Data“ – turi būti rašoma kiekvieno prekių įsigijimo, tiekimo ir / ar sunaudojimo data. Data turi įeiti į ataskaitinį laikotarpį.

. 

. Jeigu pateikta ataskaita turi būti patikslinta, asmuo turi pateikti naują ataskaitą šiose taisyklėse nustatyta tvarka.
_________________

